2018. szeptember 26-án hivatalossá vált, hogy 2019-ben ő lesz Kimi Räikkönen csapattársa az Alfa Romeo Racingnél. Első pontjait az osztrák nagydíjon szerezte meg. Eredetileg a német nagydíjon is szerzett pontokat, azonban őt és Räikkönent is megbüntették, így eredményét alacsonyabb pozícióban értékelték és ezzel kicsúszott a pontszerzők közül. Belgiumban az utolsó körig a 9. helyen haladt, amikor is kicsúszott a pályáról és összetörte a versenyautóját. Hazai futamán ismét a pontszerző zónán belül látta meg a kockás zászlót, immáron második alkalommal a szezon során. A szingapúri viadalt is pontszerzéssel zárta, valamint a kaotikus brazil nagydíjon az ötödik helyen haladt át a célvonalon, ezzel Formula–1-es pályafutása eddig legjobb eredményét érte el.